《次韵和颍昌叶翰林 其一 同许学士亢宗干誉汎舟潩水》
宋代·程俱

高云下甘泽，肤寸即有馀。瀛波纳牛迹，亦复鳣鲸居。

翰林补天手，妙语追三闾。聊从颍川借，似厌承明庐。

坐令啸诺地，不异畏垒墟。斯人乐佳政，欣若饱稻鱼。

恢恢云梦胸，中有几石渠。时来潩水旁，傲睨万物初。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。